Държавен вестник, бр. 77, 2013 г., стр. 68

СТР.  68	
Д Ъ Р Ж А В Е Н  В Е С Т Н И К 	
БРОЙ  77
МИНИСТЕРСТВА 
И ДРУГИ ВЕДОМСТВА
МИНИСТЕРСТВО 
НА ОТБРАНАТА
МЕМОРАНДУМ
ЗА РАЗБИРАТЕЛСТВО
между Министерството на отбраната на 
Република България и Министерството на 
националната отбрана на Социалистическа 
република Виетнам за сътрудничество в об­
ластта на отбраната 
(Одобрен с Решение № 475 от 8 август 2013 г. 
на Министерския съвет. В сила от датата на 
подписването му – 15 август 2013 г.)
Министерството на отбраната на Република 
България и Министерството на националната 
отбрана на Социалистическа република Ви­
етнам, наричани по долу „Страните“,
Като отчитат необходимостта да дадат своя 
принос за укрепване на мира и стабилността 
в света,
Желаейки да работят за по-нататъшното 
развитие на отношенията между своите държа­
ви и за изграждане на по-близки двустранни 
отношения,
Изразявайки своя стремеж към взаимно­
изгодно сътрудничество, основаващо се на 
взаимно уважение и доверие,
се споразумяха за следното:
Член 1
Цел и принципи на сътрудничеството
1. Този Меморандум утвърждава основните 
принципи и процедури за осъществяване на 
сътрудничество в областта на отбраната от 
взаимен интерес за двете Страни.
2. Страните си сътрудничат на основата на 
принципите на равнопоставеност, взаимната 
изгода, взаимното зачитане и доверие.
3. Сътрудничеството съгласно този Ме­
морандум се осъществява в съответствие с 
нормите на националното законодателство 
на двете Страни и международното право.
Член 2
Области на сътрудничество
1. Сътрудничеството се осъществява в 
следните области:
а) отбранителна политика и политика за 
сигурност;
б) военна подготовка и образование;
в) военнотехническа дейност;
г) военна информация;
д) борба с тероризма;
е) мироопазващи и хуманитарни операции;
ж) военна медицина;
з) военно-почивно дело;
и) други области от взаимен интерес, одоб­
рени от Страните.
2. За осъществяване на сътрудничеството 
в областите, посочени в параграф 1 от този 
член, Страните сключват или упълномощават 
съответните свои представители да сключват, 
в случай на необходимост, отделни Споразу­
мения, съдържащи разпоредбите, приложими 
за отделни области на сътрудничество. 
3. Подписаните Споразумения, включи­
телно Споразумение между Изпълнителна 
агенция „Социални дейности“ на Министер­
ството на отбраната на Република България и 
Главната политическа дирекция на Виетнам­
ската Народна армия за обмен на делегации 
за отдих и възстановяване, подписано на 12 
декември 2008 г., 
Протокол за сътрудничество между Минис­
терството на отбраната на Република България 
и Министерството на националната отбрана 
на Социалистическа република Виетнам в 
областта на подготовката на кадри, подписан 
на 12 декември 2008 г.,
и двете Допълнителни споразумения към 
Протокола за сътрудничество между Минис­
терството на отбраната на Република България 
и Министерството на националната отбрана 
на Социалистическа република Виетнам в 
областта на подготовката на кадри, подписани 
на 21 юли 2010 г. и на 2 февруари 2012 г., се 
приемат за отделни Споразумения съгласно 
параграф 1 и параграф 2 на този член, като 
техният срок на действие остава в сила до 
изтичане на срока на действие на този Ме­
морандум. В случай на противоречие между 
техните разпоредби и тези на този Меморандум 
последният има предимство.
Член 3
Форми на сътрудничество
1. Страните осъществяват сътрудничество 
в следните форми:
а) официални посещения и работни срещи;
б) участие в програми за подготовка и 
обучение на кадри;
в) обмен на ваканционни групи от воен­
нослужещи;
г) участие в конференции, симпозиуми и 
семинари;
д) обмен на информация, документи и 
научни проекти от взаимен интерес.
2. В съответствие с този Меморандум 
Страните могат да установяват други форми 
на сътрудничество, регламентирани съгласно 
член 2, параграф 2.
Член 4
Защита на информацията
1. Страните осигуряват защита на придоби­
тата или обменената в процеса на сътрудни­
чеството информация в съответствие с наци­